open-index/open-wikipedia-markdown huggingface dataset:
משיק אנכי

במתמטיקה, **משיק אנכי** הוא קו אנכי, המשיק לפונקציה בנקודה מסוימת. ההשקה מוגדרת על פי שיפוע הפונקציה, המחושב באמצעות הנגזרת. מאחר שהשיפוע של משיק אנכי אינו מוגדר, פונקציה מוגדרת כבעלת משיק אנכי בכל נקודה בה קיים (במובן הרחב) גבול חד צדדי לנגזרת משני הצדדים והוא אינסופי (חיובי או שלילי) הן מימין והן משמאל.

משיק אנכי יכול להתקיים בנקודה בה יש לפונקציה אסימפטוטה (כלומר, שהפונקציה עצמה שואפת לאינסוף). משיק אנכי בנקודה שאינה אסימפטוטה אנכית מתבטא מבחינה גרפית כ'חוד', במקרה שהנגזרת שואפת מימין ומשמאל לאותו אינסוף (חיובי או שלילי), או כמעבר דרך קו אנכי, במקרה שהנגזרת שואפת לאינסוף חיובי מצד אחד ושלילי מהשני.

## דוגמאות
לפונקציה \frac{1}{x^2} בנקודה \ x=0 יש משיק אנכי מכיוון שהנגזרת שלה שואפת לאינסוף מימין ומשמאל. לפונקציה \frac{1}{x} יש גם כן משיק אנכי באותה נקודה, אף על פי שאין לה גבול באותו מקום. הפונקציה \ x^{2 \over 3} היא דוגמה לפונקציה שיש לה גבול סופי בנקודה \ x=0 (ולכן אין לה אסימפטוטה אנכית בנקודה זו), אך נגזרתה שואפת לאינסוף משני הצדדים.

## קישורים חיצוניים

* 

## הערות שוליים

קטגוריה:חשבון אינפיניטסימלי
נבחרת סינגפור בכדורגל

**נבחרת סינגפור בכדורגל**, הידועה בכינוי "האריות", היא נבחרת הכדורגל הלאומית של סינגפור.

ההישגים הגדולים עד כה של נבחרת סינגפור הם הזכיות באליפויות איגוד מדינות דרום-מזרח אסיה בכדורגל (לשעבר גביעי הטייגר) בשנים 1998, 2004, 2007 ו-2012 . לאחר הזכייה בטורניר בפעם השנייה, בשנת 2004, עלתה הנבחרת בדירוג פיפ"א העולמי עד למקום ה-92, מיקום שיא לנבחרת זו.

כל שחקני הנבחרת משחקים בליגה הסינגפורית הבכירה הנקראת "האס ליגה" (The S. Leauge).

## כל [[גביע העולם בכדורגל|גביעי העולם]]
* 1930 עד 1974 - לא נכנסה
* 1978 עד 2026 - לא העפילה

## כל [[גביע אסיה בכדורגל|גביעי אסיה]]

:*משחקי תיקו כוללים גם משחקים שהוכרעו בבעיטות הכרעה

## כל אליפויות [[איגוד מדינות דרום-מזרח אסיה]] בכדורגל

## תלבושות לאורך השנים
בתחילה לבשה סינגפור חולצות כחולות ומכנסיים קצרים כמדי הבית שלה. עם זאת, בסוף שנות ה-80, אימצו האריות את הצבעים הלאומיים אדום ולבן עבור מדי הבית שלהם, בעוד ששמרו על כחול כצבע מדי החוץ. מסורת זו נמשכה לאורך שנות ה-90. באליפות אוסטרליה ב-2007, צבעי הנבחרת הלאומית חזרו לכחול כמדי הבית שלה ולבן כצבעי המדים האחרים. 

לפני 2006, סינגפור השתמשה באותה תלבושת במשך כמעט 5 שנים, שסופקה על ידי Tiger, שהייתה בשיתוף פעולה עם דיאדורה. החולצה ששימשה במהלך אליפות אוסטרליה ב-2007 ערכה את הופעתה האחרונה ב-4 בפברואר 2007 נגד תאילנד. החולצה הבאה הוצגה לראשונה ב-24 ביוני 2007 נגד נבחרת קוריאה העממית. על החולצה יש פסים לבנים בשולי השרוולים וסביב הצוואר. בניגוד לרוב הנבחרות הלאומיות המשתמשות בהתאחדות הכדורגל של המדינה כלוגו על החולצה, דגל סינגפור תופס את המקום על החזה השמאלי בעוד שסמל לבן של נייקי נמצא על החזה הימני וסימטריה זו חלה גם על חולצת החוץ. גופן וצבע המספור, האותיות והכתיב זהים לשתי חולצות הבית הקודמות.

בשנת 2008 נחשפו חולצות צמודות בשני צבעי הקבוצה המסורתיים: אדום למשחקי הבית וכחול למשחקי החוץ. המדים נלבשו לראשונה על ידי הנבחרת הלאומית במשחק הידידות הבינלאומי נגד אוסטרליה כהכנה למשחק הבית במוקדמות מונדיאל 2010 נגד לבנון ב-26 במרץ 2008. 

בנובמבר 2010, נייקי השיקה ערכת כדורגל חדשה לסינגפור, שפותחה במיוחד לאליפות אליפות אסיה 2010. ערכת הבית הייתה בעיצוב חצי אדום כהה ואדום בהיר. ערכת החוץ כוללת חצי כחול כהה וכחול בהיר, כפי שנלבש בעבר על ידי נבחרת הכדורגל של סינגפור בשנות ה-70. בשנים האחרונות, ערכות הנבחרת הלאומית כללו לעיתים קרובות גם את סמל FAS, באופן בלעדי או יחד עם דגל סינגפור.

בשנת 2020, סינגפור חזרה להשתמש בלוגו של FAS על החולצה הלאומית בפעם הראשונה מאז 1998. עם זאת, הדבר גרר ביקורת שלילית מצד אוהדים שדרשו לשמור על דגל סינגפור על החולצה הלאומית. חולצות 2022 כללו אז את דגל סינגפור מעל לוגו FAS, אך עדיין גרמו לביקורת שלילית מצד אוהדים שטענו שהדגל ראוי להיות גדול יותר. החולצה הלאומית נלבשה לראשונה במהלך משחק הידידות של הנבחרת נגד האיים המלדיביים ב-17 בדצמבר 2022, בו ניצחה הנבחרת 3-1. זוהי גם החולצה של הנבחרת לאליפות .

#### חסות ערכה

## קישורים חיצוניים

* 

## הערות שוליים

קטגוריה:סינגפור: כדורגל
סינגפור
נורת'רופ

**נורת'רופ** הייתה יצרנית כלי טיס מובילה בארצות הברית, שפעלה בשנים 1939–1994 (בהמשך לפעילות שהחלה ב-1927).

ג'ק נורת'רופ ייסד שלוש חברות שנקראו על-שמו. הראשונה הייתה אוויון ב-1927, אשר הפכה ב-1929 לחברת-בת של יונייטד איירקראפט אנד טרנספורט קורפוריישן בשם "נורת'רופ אוויאיישן קורפוריישן". חברת האם העבירה את פעילותה לקנזס ב-1931, וכך ג'ק, ביחד עם דונלד דאגלס, הקים את נורת'רופ קורפוריישן שמוקמה באל סגאנדו, קליפורניה, ושייצרה מספר תכנונים מוצלחים, כולל הגמא והדלתא. אולם, קשיים בעבודה הובילו לפירוק החברה על ידי דאגלס ב-1937, והמפעל נהפך לחטיבת אל סגאנדו של דאגלס איירקראפט קומפני.

נורת'רופ עדיין רצה בחברה משלו, וכך ב-1939 ייסד את "נורת'רופ קורפוריישן".

ב-1994, חלקית עקב ההפסד במכרז לתוכנית ה-ATF ללוקהיד מרטין והורדתה מהפרק של הצעתם לפיתוח מטוס ה-JSF, התמזגה החברה עם גראמן ליצירת נורת'רופ גראמן.

החברה התפרסמה בשנות הארבעים בשל ניסוייה בכנפיים מעופפות. אף על פי שהיו מספר דגמים בשלבי תכנון וביצעו ניסויי טיסה, רק המפציץ B-2 ספיריט משנות השמונים נכנס לייצור ולשירות מבצעי.

## כלי טיס
[שמאל|ממוזער|250px|מטוס [P-61 בלאק ווידו מתוצרת נורת'רופ]]
[שמאל|ממוזער|250px|YF-23 של נורת'רופ ליד [F-22]]

נורת'רופ איירקראפט קורפוריישן:
* אלפא
* בטא

נורת'רופ קורפוריישן (1), מאוחר יותר חטיבת אל סגאנדו של דאגלס:
* גמא
* נורת'רופ A-17
* BT-1 - מאוחר יותר SBD דונטלס
* דלתא

נורת'רופ קורפוריישן (2):
* N-3PB
* P-61 בלאק ווידו (P-61 Black Widow)
* YB-35
* XP-56
* XP-79 פליינג ראם                                                                                                                                                          
* YB-49
* N-32 ריידר                
* F-89 סקורפיון                                     
* X-4 בנתם
* נורת'רופ F-5
* T-38 טאלון
* YA-9A
* נורת'רופ YF-17 קוברה
* נורת'רופ YF-23
* F-20 טייגרשארק
* HL-10
* טאסיט בלו
* B-2 ספיריט

## קישורים חיצוניים

קטגוריה:יצרני מטוסים
קטגוריה:יצרני מטוסים אמריקאיים
קטגוריה:תעשיית נשק בארצות הברית
נבחרת סרי לנקה בכדורגל

**נבחרת סרי לנקה בכדורגל** היא נבחרת הכדורגל הלאומית של סרי לנקה. הנבחרת הייתה ידועה כ"**נבחרת ציילון בכדורגל**" עד לשנת 1972, אז שונה שמה של ציילון לסרי לנקה.

נבחרת זו נחשבת לאחת החלשות ביותר ביבשת אסיה והסיבה היא ככל הנראה חוזקו של ענף הקריקט בסרי לנקה, על חשבון הכדורגל. 

## כל [[גביע העולם בכדורגל|גביעי העולם]]
* 1930 עד 1970 - לא נכנסה
* 1974 - פרשה
* 1978 - פרשה
* 1982 עד 1990 - לא נכנסה
* 1994 עד 2026 - לא העפילה

## כל [[גביע אסיה בכדורגל|גביעי אסיה]]
* 1956 עד 1968 - לא נכנסה
* 1972 - לא העפילה
* 1976 - לא נכנסה
* 1980 - לא העפילה
* 1984 - לא העפילה
* 1988 - לא נכנסה
* 1992 - לא נכנסה
* 1996 עד 2004 - לא העפילה
* 2007 - פרשה
* 2011 עד 2023 - לא העפילה

## כל [[גביע האתגר של ה-AFC|גביעי האתגר של ה-AFC]]
* 2006 - מקום שני
* 2008 - שלב הבתים
* 2010 - שלב הבתים (מארחת)
* 2012 עד 2014 - לא העפילה

## כל גביעי פדרציית הכדורגל של דרום אסיה
* 1993 - מקום שני
* 1995 - **מקום ראשון**
* 1997 - מקום רביעי
* 1999 עד 2005 - סיבוב ראשון
* 2008 - חצי גמר
* 2009 - חצי גמר
* 2011 - סיבוב ראשון
* 2013 - שלב הבתים

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סרי לנקה: כדורגל
סרי לנקה
נבחרת כווית בכדורגל

**נבחרת כווית בכדורגל**, הידועים כ"אל אזרק", היא נבחרת הכדורגל הלאומית של כווית.

 הנבחרת העפילה פעם אחת לגביע העולם בכדורגל, במונדיאל 1982, אך הפסידה במשחקיה בשלב הבתים לנבחרות אנגליה וצרפת וסיימה בתיקו נגד נבחרת צ'כוסלובקיה.

ההישג הגדול של הנבחרת הוא הזכייה בגביע אסיה בשנת 1980. הנבחרת זכורה לטובה, לאחר שבמוקדמות מונדיאל 2006 סיימה במקום הראשון בבית המוקדמות הראשון לפני נבחרת סין, שבעקבות כך איבדה את סיכויה להעפיל לטורניר.

הנבחרת היא הנבחרת המצליחה ביותר בגביע המפרץ לאומות, עם 9 זכיות, מספר השערים הגבוה ביותר שהובקע בתחרות וממוצע השערים הגבוה ביותר בין הנבחרות המשתתפות.

## כל [[גביע העולם בכדורגל|גביעי העולם]]

:*משחקי תיקו כוללים גם משחקים שהוכרעו בבעיטות הכרעה

## כל [[גביע אסיה בכדורגל|גביעי אסיה]]

:*משחקי תיקו כוללים גם משחקים שהוכרעו בבעיטות הכרעה

## אליפות פדרציית הכדורגל של מערב אסיה
* 2010 - **מקום ראשון**
* 2012 - סיבוב ראשון
* 2014 - מקום רביעי

## כל [[גביע המפרץ לאומות|גביעי המפרץ לאומות]]

## תלבושות לאורך השנים
נבחרת הכדורגל הלאומית של כווית מוכרת בזכות מדי הקבוצה הכחולים שלה במשחקים ביתיים, המסמלים את המורשת הימית של המדינה ואת הכחול של המפרץ הערבי. סמל הקבוצה כולל בז, סמל לאומי של כווית.  אדידס משמשת כספקית המדים הרשמית של כווית מאז 2023. 
#### ספקי ערכות

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:כווית: כדורגל
כווית
סטיוארט צ'אלנדר

**סטיוארט דייוויד צ'אלנדר** (באנגלית: **Stuart David Challender**; 19 בפברואר 1947 - 13 בדצמבר 1991) היה מנצח אוסטרלי.

צ'אלנדר היה המנצח יליד-אוסטרליה השני של התזמורת הסימפונית של סידני (1987 - 1991), שהחליף את סר צ'ארלס מקקראס.

צ'אלנדר, שהיה הומוסקסואל, היה נשוי למשך זמן מה. הוא מת במחלה הקשורה לאיידס.

## קישורים חיצוניים

## הערות שוליים

קטגוריה:מנצחים אוסטרלים
קטגוריה:נפטרים מאיידס
קטגוריה:אוסטרלים שנולדו ב-1947
קטגוריה:אוסטרלים שנפטרו ב-1991
נבחרת עיראק בכדורגל

[ממוזער|שמאל|300px|שחקני נבחרת עיראק לפני המשחק נגד [נבחרת עומאן בכדורגל|נבחרת עומאן במסגרת מוקדמות מונדיאל 2014]]
**נבחרת עיראק בכדורגל** (בערבית: **منتخب العراق لكرة القدم**), הידועה כ"האריות של שני הנהרות (הפרת והחידקל)", היא נבחרת הכדורגל הלאומית של עיראק. הנבחרת העפילה פעמיים לגביע העולם בכדורגל. במונדיאל 1986 הפסידה בכל משחקיה בשלב הבתים לנבחרות בלגיה, פרגוואי ומקסיקו. הנבחרת העפילה גם למונדיאל 2026.

בתקופת שלטונו של סדאם חוסיין בנו, עודאי חוסיין, היה אחראי לנבחרת האולימפית של עיראק, ובתוכה גם נבחרת הכדורגל. הנבחרת חזרה באותה עת לתודעה הבינלאומית כשנבחרת הכדורגל עד גיל 23 העפילה למשחקים האולימפיים של אולימפיאדת אתונה 2004 והפתיעה כשניצחה נבחרות כמו פורטוגל, אוסטרליה וקוסטה ריקה והגיעה עד המקום הרביעי בטורניר לאחר שהפסידה בחצי הגמר לנבחרת פרגוואי ובמשחק על מדליית הארד הפסידה לנבחרת איטליה.

לאור המצב הביטחוני במדינה, במהלך העשור הראשון של המאה ה-21 משחקי הבית נערכו באצטדיון גרנד חאמד בדוחה.

## כל [[גביע העולם בכדורגל|גביעי העולם]]

:*משחקי תיקו כוללים גם משחקים שהוכרעו בבעיטות הכרעה

## כל [[גביע אסיה בכדורגל|גביעי אסיה]]

:*משחקי תיקו כוללים גם משחקים שהוכרעו בבעיטות הכרעה

## [[גביע הקונפדרציות]]

## אליפות פדרציית הכדורגל של מערב אסיה
* 2000 - מקום שלישי
* 2002 - **מקום ראשון**
* 2004 - מקום רביעי
* 2007 - מקום שני
* 2008 - פרשה
* 2010 - חצי גמר
* 2012 - מקום שני
* 2014 - סיבוב ראשון

## כל [[גביע המפרץ לאומות|גביעי המפרץ לאומות]]

:*משחקי תיקו כוללים גם משחקים שהוכרעו בבעיטות הכרעה

## שיאי שחקנים
נכון ל-12 בדצמבר 2025. *לאחר המשחק מול *
:*שחקנים *'מודגשים** הם שחקנים שעדיין פעילים בנבחרת.''

=== שיאני ההופעות ===
[[קובץ:Younis Mahmoud 2012 2.jpg|ממוזער|311x311 פיקסלים|**יוניס מחמוד** שיאן ההופעות (148) בנבחרת עיראק בכל הזמנים.]]


=== מלכי השערים ===
[[קובץ:Hussein Saeed.jpg|ממוזער|**חוסיין סעיד''' מלך שערי (78) נבחרת עיראק בכל הזמנים.|323x323 פיקסלים]]

## מלבישות

## ראו גם

## קישורים חיצוניים
* 

## הערות שוליים

קטגוריה:עיראק: כדורגל
עיראק
קטגוריה:נבחרות עיראק
המצור על אנטוורפן (1584–1585)

שמאל|ממוזער|250px|אונייה בגשר האוניות
**המצור על אנטוורפן** נערך מיולי 1584 ועד אוגוסט 1585 במסגרת מלחמת שמונים השנים.

באותה העת אנטוורפן הייתה העיר ההולנדית הגדולה ביותר והמרכז התרבותי, והכלכלי של שבע עשרה הפרובינציות ושל צפון מערב אירופה. העיר הצטרפה לאיחוד אוטרכט (1579) והייתה לבירת המרד ההולנדי, שלא היה עוד מרד פרוטסטנטי בלבד אלא מרד של כל הפרובינציות ההולנדיות.

אלסנדרו פרנזה, דוכס פארמה ופיאצ'נצה שנשלח בידי מלך ספרד פליפה השני להחזיר את השקט והאורתודוקסיות, כבר כבש מחדש את בריסל ואת רוב ערי פלנדריה כשהמצור על אנטוורפן החל.

הספרדים יצרו גשר אוניות באורך 730 מטר על נהר הסכלדה כדי לבודד את העיר מהצי ההולנדי. ב-17 באוגוסט 1585 נכנעה העיר. המורדים הפרוטסטנטים נדרשו לעזוב את העיר, לפני כניסתו של הצבא הספרדי עשרה ימים מאוחר יותר. מתוך אוכלוסייה של 100,000 תושבים שלפני המצור, רק 40,000 נותרו בסופו.

## קישורים חיצוניים

קטגוריה:אנטוורפן: היסטוריה
קטגוריה:הולנד: קרבות
אנטוורפן
המצור על אנטוורפן

**המצור על אנטוורפן** הוא מצור שביצעו הגרמנים על הבלגים במסגרת מלחמת העולם הראשונה. במוקד המצור הייתה העיר אנטוורפן. הבלגים נעזרו בכח מצומצם של חיילים בריטיים והגרמנים בחיילים של האימפריה האוסטרו הונגרית.

## מבוא אסטרטגי
הצבא הגרמני פלש לשטחי בלגיה בבוקר 4 באוגוסט 1914 יומיים לאחר החלטת הממשלה הבלגית שלא לאפשר מעבר ללא הפרעה של כוחות גרמניים לצרפת.

מאחר שהצבא הבלגי לא היה מוכן כראוי והיה בנחיתות מספרית ביחס לכוחות הגרמניים שהיו גם מצוידים טוב יותר, נאלץ הצבא הבלגי ללחום לחימת נסיגה ובשלב מוקדם במהלך הקרב לוותר על השליטה במבצרים בלייז' (שנפלה ב-16 באוגוסט, ראו קרב לייז') ונאמור שנפלה לידי הגרמנים ב-24 באוגוסט.

מאז 1860 האסטרטגיה ההגנתית של הבלגים הייתה לסגת לאנטוורפן במידה והיא מותקפת ולהמתין לכוחות באירופה האמונים על שמירת הנייטרליות של בלגיה. משלא יכול היה לעמוד במתקפה הגרמנית המסיבית, הנחה אלברט הראשון מלך הבלגים את הצבא לסגת ל"מעוז של אנטוורפן" ב-20 באוגוסט. אוסף זה של ביצורים ועמדות הגנה סביב אנטוורפן נחשב ל"מעוז לאומי" (בצרפתית: Réduit national) ולבלתי חדיר למתקפת קרקע קונבנציונלית. ה"מעוז של אנטוורפן" הורכב מטבעת חיצונית ופנימית סביב מבצרי העיר של המאה ה-19 ובמבצרים במרחק של מספר קילומטרים אחד מן השני, שנבנו להגנת הנמל החיוני של אנטוורפן. בשרידים של ביצורים אלו ניתן עדיין להבחין כיום.

## המצור והתקיפה הגרמנית
רוב המבצרים של אנטוורפן היו מיושנים וחסרים בעוצמת אש. הצבא הגרמני, שהיה חמוש טוב יותר ומתקדם יותר מבחינה טכנולוגית, תקף את אנטוורפן ב-28 באוגוסט כשלהתקפה קדם מסך אש ארטילרי כבד. אנטוורפן כותרה והמבצרים מהטבעת החיצונית נפלו זה אחר זה בין 1 באוקטובר לבין 4 באוקטובר. החיילים הבלגים סבלו מעייפות ומחוסר מורל בעקבות איבוד שטחים רבים.

5 באוקטובר היה תאריך מכריע במצור על אנטוורפן; הצבא הגרמני הצליח לפרוץ את ההגנות הבלגיות בליר, 20 ק"מ דרום מזרח מאנטוורפן והתקדם הלאה לדנדרמונדה, שם ניסה לצלוח את נהר הסכלדה. "תנועת הצבת" של הצבא הגרמני איימה לחסום את נתיב הנסיגה המערבי של הצבא הבלגי החוצה מאנטוורפן כשנתיבי המילוט ממזרח ומדרום נחסמו על ידי הכוחות הגרמנים ומצפון היה חסום על ידי הגבול הבלגי-הולנדי הסגור. ההולנדים לא הציעו כל עזרה צבאית היות שהעדיפו לשמור על נטרליות ולא להיגרר לסכסוך.

הצבא הבלגי נסוג לפני שנלכד והותיר את אנטוורפן להגנותיה שלה. הכוחות הבלגיים נמלטו מערבה לכיוון החוף וב-6 באוקטובר עצרו בסופו של דבר את ההתקדמות הגרמנית על גדות נהר האיזר. אנטוורפן הוגנה על ידי חיילות המשמר שנשארו. רוב כוחות אלו ננטשו על ידי קציניהם וחיילים רבים ערקו והרסו את כלי הנשק והתחמושת שלהם.

המצור הסתיים עם נפילת העיר ב-9 באוקטובר ולמחרת ראש העיר של אנטוורפן, יאן דה ווס, הציע את כניעתה. אנטוורפן נשארה כבושה בידי הגרמנים עד 1918.

## קישורים חיצוניים

אנטוורפן
קטגוריה:אנטוורפן: היסטוריה
אנטוורפן
אנטוורפן
אנטוורפן
קטגוריה:מלחמת העולם הראשונה: 1914
קטגוריה:1914 בבלגיה
משה עצמון

**משה עצמון** (נולד ב-30 ביולי 1931) הוא מנצח ישראלי שניצח על תזמורות סימפוניות חשובות בישראל ובעולם.

## קורות חיים
עצמון נולד בשם **משה גרוסברגר** בבודפשט שבהונגריה ובגיל 13 עלה לארץ ישראל עם משפחתו, שהתיישבה בתל אביב. את הקריירה המוזיקלית שלו החל בנגינה בקרן יער בתזמורת צה"ל, ואחר כך עבר לנגן בתזמורות סימפוניות מובילות בישראל, לפני שהחליט להיות מנצח.

עצמון למד באקדמיה למוסיקה ולמחול בירושלים ובאקדמיה למוסיקה בתל אביב ולאחר שסיים את לימודיו ניהל את התזמורת העירונית של תל אביב. במקביל, הוא היה מנצח אורח על תזמורת בית האופרה הישראלית ועל התזמורת של קול ישראל (כיום התזמורת הסימפונית ירושלים).

בשנת 1961, נסע עצמון ללונדון להשתלם בניצוח אצל אנטל דוראטי ובית ספר גילדהול למוזיקה ודרמה.

כשחזר לישראל, הופיע כמנצח אורח של התזמורת הפילהרמונית הישראלית וכן של התזמורת הסימפונית חיפה.

בשנת 1964, עצמון השתתף כמנצח-עמית לשלום רונלי-ריקליס במסע של תזמורת הגדנ"ע בארצות הברית וקנדה. כן יצא להופעות אורח באנגליה. בשנת 1966 הוזמן לנצח בפסטיבל זלצבורג.

בקיץ 1967 הוזמן לכהן כמנצח קבוע של התזמורת הסימפונית של סידני. בשנים אלו הוא ניצח באוסטרליה במשך כמחצית השנה ובאירופה ובישראל ביתרת השנה. בשנת 1971 הוזמן לכהן כמנצח של תזמורת רדיו צפון גרמניה.

כיהן כמנצח ראשי קבוע של התזמורת הסימפונית של בזל ב-1968–1972.

משה עצמון היה בעבר מנצח אורח ראשי של תזמורת רשות השידור הקוריאנית בין השנים 1990–1992.

כיהן כמנצח ראשי של תזמורת טוקיו, תזמורת נגויה, תזמורת ריין ותזמורת דורטמונד.

### פרסים
עצמון זכה בכמה פרסי ניצוח שסייעו לו לקבל הזמנות לנצח על תזמורות חשובות בעולם; בשנים 1963 - 1964, זכה בפרסים הבאים:
*פרס בתחרות הבינלאומית לניצוח על שם דימיטרי מיטרופולוס, ניו יורק, 1963.
*פרס לניצוח על שם ליאונרד ברנשטיין, טנגלווד, מדינת מסשוסטס (ארצות הברית), 1963.
*פרס ראשון בתחרות הבינלאומית ה-3 לניצוח, ליברפול (אנגליה), 1964.

## קישורים חיצוניים

* 

## הערות שוליים

קטגוריה:מנצחים ישראלים
קטגוריה:ישראלים ילידי הונגריה
קטגוריה:נגני תזמורת צה"ל
קטגוריה:בוגרי האקדמיה למוסיקה ולמחול בירושלים
קטגוריה:בודפשט: אישים
קטגוריה:יהדות בודפשט
קטגוריה:ניצולי השואה: הונגריה
קטגוריה:ילדים בשואה: הונגריה
קטגוריה:ישראלים שנולדו ב-1931
קמגואיי

ממוזער|250px|המרכז ההיסטורי
**קמגואיי** (בספרדית: **Camagüey**) היא העיר השישית בגודלה בקובה. מתגוררים בה 763,389 תושבים, והיא משמשת כבירת המחוז הנושא אותו שם. בשנת 2008 הוכרזה העיר כאתר מורשת עולמית.
## היסטוריה
העיר נוסדה בפברואר של שנת 1514 בשם **סנטה מריה דל פוארטו דל פרינסיפה** (Santa María del Puerto del Príncipe), אך כעבור זמן קצר הועתקה העיר ממקומה פעם ועוד פעם בגלל בעיות של קרקע לא מתאימה לחקלאות ובגלל מרידות אינדיאנים. האתר הסופי, בו שוכנת כיום העיר, נקבע בשנת 1528. העיר סבלה מהתקפות של שודדי ים שתקפו אותה בשנים 1668 ו-1679.

בקמגואיי נולד איגנסיו אגרמונטה (Ignacio Agramonte), דמות מפתח במלחמת עשר השנים שהתנהלה נגד ספרד בשנים 1868–1878.

בקמגואיי נוסדה בשנת 1975 אוניברסיטת קמגואיי (Universidad de Camagüey), מהאוניברסיטאות הגדולות של קובה. את העיר משרת נמל תעופה הקרוי על שם איגנסיו אגרמונטה.

## קישורים חיצוניים

* 

* 

קטגוריה:קובה: ערים
קטגוריה:קצרמר אתרי מורשת עולמית
קטגוריה:יישובים שהוקמו במאה ה-16
קלהארי

[שמאל|ממוזער|250px|מדבר קלהארי ב[בוצוואנה]]
[ממוזער|250px|עצי [באובב במדבר]]
מדבר **קלהארי** הוא מדבר באפריקה הדרומית ששטחו עולה על 900,000 קילומטר רבוע. המדבר מכסה את מרבית שטחי בוטסואנה, חלקים מנמיביה ודרום אפריקה.

סביב המדבר נמצא אגן מדבר קלהארי ששטחו 2.5 מיליון קמ"ר, והוא מכסה את יתרת שטחי בוטסואנה וכן חלקים מאנגולה, זמביה וזימבבואה.

## אטימולוגיה
מקורו של שם המדבר בשפה הצוואנית  במילה "קחאלאחאדי" שמשמעה "הצימאון הגדול".

## אקלים
מדבר קלהארי מכוסה חול בצבע אדום חום, וברובו צומחת צמחייה ערבתית. כמות המשקעים הממוצעת בקלהארי היא מעל 250 מ"מ גשם בשנה, ועל כן רוב המדבר אינו מדבר אמיתי (למעט דרום מערב המדבר בו יורדים 175 מ"מ גשם בשנה). הטמפרטורות בקיץ נעות בין C° 20 ל-C° 40. בחורף, הטמפרטורות יורדות מתחת ל-C° 0.

## שמורות טבע

בקלהארי מספר שמורות טבע. שמורת הטבע מרכז קלהארי היא שמורת הטבע השנייה בגודלה בעולם. שמורות נוספות הן שמורת קוצה ופארק קחאלאחאדי. בעלי החיים המוגנים החיים בשמורות הן צבועים, אריות, סוריקטות, פילי מדבר, אנטילופות שונות כדוגמת: ראם הצבי, אילנד, דלגן, צביון, וקודו, עופות שונים וזוחלים רבים. אף שמרבית שטח הקלהארי מכוסה עשב ערבתי, בקלהארי מעל 400 סוגי צמחים מזוהים.

## גלריה

תמונה:Antidorcas marsupialis 1.jpg|דלגן
תמונה:Waterberg Nashorn3.jpg|קרנף רחב-שפה
תמונה:Suricates, Namibia-2.jpg|סוריקטות
תמונה:Wd4_ian_710_01.JPG|זאב טלוא
תמונה:Hemachatus-1.jpg|קוברה טבעתית
תמונה:Namibia-1116.jpg||אריה קטנגה


## שבטים מקומיים
התנאים הגאוגרפים של מדבר קלהארי, שהופכים אותו לשטח שאינו מתאים לחקלאות, גרמו לכך שבעוד בשטחים רבים אחרים של אפריקה הדרומית התפתחו בהדרגה התיישבויות חקלאיות ב-1,500 השנים האחרונות, נותר מדבר קלהארי שטחם של ציידים לקטים ששימרו מאפיינים תרבותיים עתיקים שאבדו במקומות אחרים.

בתקופה המודרנית, מדבר קלהארי הוא אזור מגורי הבושמנים. במדבר מתגוררים מספר רב של שבטים, שאין להם שם בו הם מכנים את עצמם. השם "בושמני" מקורו בשפה האנגלית (איש הערבה). בשפת הקחויקחוי נקראים תושבי האזור בשם "סאן" שמשמעו "אדם חיצוני" ובשפת ההררו הם נקראים "באסארווה" שמשמעו "אדם בלא כל רכוש". אנתרופולוגים משערים כי הבושמנים מתגוררים באזור זה ברציפות כציידים-לקטים למעלה מ-22,000 שנה, והיו בני האדם הראשונים שהתיישבו באזור.

בשנת 1961 הוקמה שמורת מרכז הקלהארי על מנת להגן על הבושמנים ומולדתם.

## משאבים טבעיים
במדבר מצויים פחם, נחושת, ניקל ואורניום. כמו כן באזור אוראפה בצפון מזרח הקלהארי מצוי מכרה היהלומים הגדול בעולם.

### יישוב מחדש של שבטים מקומיים
בשנת 2002 הכריחה ממשלת בוטסואנה את כל הבושמנים לעזוב את אדמותיהם ולעבור להתגורר במחנות שנבנו עבורם. ההצדקה שניתנה לכך הייתה שהדבר בוצע לשם שימור הטבע, על מנת לחסוך בעלויות אספקת המים לבושמנים וגם על מנת להביא את הציוויליזציה אל הבושמנים.

קבוצת שמירת הטבע הבינלאומית סורביבל אינטרנשיונל טוענת כי הסיבה האמיתית למיקום מחדש של הבושמנים הייתה לאפשר כרייה יותר נרחבת של יהלומים.

## קישורים חיצוניים

* תמונות של המדבר
*  

## הערות שוליים

קטגוריה:דרום אפריקה: גאוגרפיה
קלהארי
קטגוריה:בוטסואנה: גאוגרפיה
קטגוריה:נמיביה: גאוגרפיה
טייפודונג-2

**טייפודונג־2** אן **TD-2** (בקוריאנית: **대포동 2호**, בעברית: **"תותח גדול"**) הוא הכינוי שניתן לטיל בליסטי תלת־שלבי תוצרת קוריאה הצפונית. קדם לו הטייפודונג־1. מעט ידוע על תכנון הטיל. ב־5 ביולי 2006 דווח כי צפון קוריאה ביצעה ניסוי טיסה של הטיל, ועל־פי דיווחים ראשוניים, הטיל כשל לאחר 35–40 שניות לאחר השיגור, והתרסק לתוך הים. על־פי דיווח של NBC תוכנן שיגור של טיל שני וייתכן שלישי.

על־פי גודלו של הטיל, הרכב הדלק, ונפח הדלק האפשרי, מוערך כי גרסה דו־שלבית של הטיל היא בעלת טווח של כ־4,000 ק"מ (2,500 מייל) וגרסה תלת־שלבית של הטיל מסוגלת להגיע עד למרחק של 4,500 ק"מ (2,800 מייל). זמן הבעירה של כל שלב הוא מעט יותר מ־100 שניות, מה שמאפשר לטיל לבעור 5 או 6 דקות. גרסאות עתידיות אפשריות של הטיל עשויות להיות בעלות טווח של 9,000 ק"מ (5,600 מייל). בטווח המרבי שלו, יכול הטייפודונג־2 לשאת ראש קרב במשקל קטן מ־500 ק"ג. זהו כנראה גודל קטן בסדר גודל מהמשקל של התקן גרעיני כלשהו הנמצא ברשות צפון קוריאה.

## פרטים
על־פי קים קיל סאן, עובד לשעבר במחלקת הפרסומים של אחד ממרכזי המחקר החשובים של צפון קוריאה, צפון קוריאה החלה בפיתוח הטיל ב־1987. מעט מידע על המפרט הטכני של הטיל נחשפו לציבור, אפילו השם "טייפודונג־2" הוא כינוי שניתן על ידי סוכנויות מחוץ לקוריאה הצפונית למה שמאמינים שהוא היורש של הטייפודונג־1. השלב הראשון של הטייפודונג־2 ככל הנראה עושה שימוש בנגזרת של מנוע דלק נוזלי (דלק TM-185 ומחמצן AK-27I), והשלב השני ככל הנראה משתמש בטיל הרודונג. תלוי בטווח, המשקל המוערך של ראש הקרב נע בין 700-1,000 ק"ג לטווחים קצרים, מה שהופך אותו מתאים לנשיאת ראש קרב קונבנציונלי או בלתי קונבנציונלי, כמו גם לוויין. בטווח המרבי שלו, הטייפודונג־2 יכול על־פי הערכות לשאת ראש קרב של במשקל קטן מ־500 ק"ג. צפון קוריאה טרם הציגה יכולת לייצור רכב לכניסה מחדש לאטמוספירה שעובד. קיימים ספקות לגבי היכולת של הטייפודונג־2 לשאת נשק במדויק בעתיד הקרוב.

## ניסוי טיסה
ניסוי טיסה של הטייפודונג־2 בוצע ב־5 ביולי 2006 מאתר הניסויים מוסודאן־רי. על־פי דיווחים ראשוניים, הטיל כשל בסביבות 35–40 שניות לאחר השיגור, והתרסק לתוך הים. על־פי הדיווחים, בנוסף לטייפודונג־2 שיגרה קוריאה הצפונית עוד לפחות חמישה טילים, בהם שני טילי רודונג־2, טיל סקאד, ואפשר שטייפודונג־2 נוסף.

## קישורים חיצוניים

## הערות שוליים

קטגוריה:טילים בליסטיים צפון-קוריאניים
קטגוריה:טילים בליסטיים בין-יבשתיים
קטגוריה:טילי קרקע-קרקע
קטגוריה:משגרי לוויינים וחלליות
קטגוריה:תוכנית החלל של קוריאה הצפונית
קטגוריה:תוכנית הגרעין של קוריאה הצפונית
נדב פרי

**נדב פרי** (נולד ב-24 באפריל 1980) הוא סמנכ"ל רגולציה וקשרי חוץ בניו-מד אנרג'י (לשעבר דלק קידוחים) ומגיש הסכת. בעבר היה כתב ומנחה טלוויזיה בחדשות 10 ובערוץ הכנסת.

## ביוגרפיה
פרי גדל בכפר סבא במשפחה דתית ולמד בבית הספר הממלכתי דתי בר-אילן בעיר. היה חבר בתנועת בני עקיבא.

את שירותו הצבאי עשה בגלי צה"ל, שם היה כתב לענייני חרדים ודתות, עם תום שירותו הצבאי המשיך לעבוד בתחנה הצבאית ככתב ופרשן פוליטי וכן כמגיש יומני חדשות ותוכניות אקטואליה כחמש שנים לאחר תום שירותו הצבאי. בין היתר, היה כתב לענייני דתות, ולאחר מכן כתב לענייני מפלגות.

בשנת 2006, פרש מגלי צה"ל ומונה לתפקיד הכתב הפרלמנטרי של "חדשות 10". בהמשך לתפקיד הכתב הפוליטי, השתלב בתפקידי הגשה, בין היתר בתוכניות "חמש עם רפי רשף", "לונדון את קירשנבאום" ו"היום שהיה". במהלך תקופת עבודתו בחדשות 10 ריכז פרי את הסיקור הפוליטי ואת סיקור מערכות הבחירות בשנים 2013 ו-2015.

בשנת 2012, עם הכרזת מערכת הבחירות לכנסת ה-19, ייסד פרי את התוכנית "המטה המרכזי", אותה גם ערך והגיש, ואשר מהווה עד היום תוכנית האקטואליה והראיונות המרכזית של חדשות 13, המשודרת מידי שבת. עם פרישתו מהגשת התוכנית ב-2015, הוחלף פרי על ידי גדי סוקניק, ובהמשך עברה הגשת התוכנית לידי העיתונאית איילה חסון.

בנוסף לתפקידו בערוץ 10, הגיש פרי בערוץ הכנסת, והחל משנת 2006 הוביל ביחד עם עמית סגל את התוכנית "זוג או פרט", תוכנית שבה הציעו השניים פרספקטיבה על אירועי השבוע, והתמודדו בהומור ב"דרבי הפוליטי" בתוך חדרי החדרים של הכנסת והזירה הפוליטית.

במהלך שנותיו כעיתונאי כתב פרי טור פוליטי קבוע בעיתון גלובס, וכן שימש תקופה כפרשן העיתון אל-מוניטור. ב-2008 שב לשדר בגלי צה"ל. עם עזיבתו של רפי רשף את התחנה, החל להגיש את תוכנית הבוקר "נכון להבוקר" עם עמית סגל.

ביוני 2015 הודיע על פרישתו מחברת "חדשות 10" לטובת הצטרפות כסמנכ"ל רגולציה וקשרי חוץ לחברות "דלק קידוחים" ו"אבנר חיפושי נפט" (כיום ניו-מד אנרג'י), שבשליטת יצחק תשובה. פרישתו של פרי עוררה דיון ציבורי נרחב בהקשר למעמד העיתונאי ומגבלות התעסוקה והקידום העומדות בפני עיתונאים בישראל, והיו שמתחו עליו ביקורת רבה בשל מעברו מעבודה כעיתונאי, לעבודה אצל אחד ממושאי הביקורת העיתונאית באותן שנים.

החל בשנת 2021 הוא משדר פודקאסט ראיונות מבית All•in שנקרא בתחילה "הון שלטון", ובהמשך שונה שמו ל"הפודקאסט של נדב פרי". הפודקאסט של פרי זכה מאז עלייתו להדים וחשיפה רבה, בין היתר בעקבות התבטאויות של אורחים בולטים שנאמרו במסגרתו. בפודקאסט התראיינו בין היתר אהוד אולמרט, משה פייגלין, עמית סגל, ירון לונדון, עירית לינור, אבי ניסנקורן, אהוד יערי, יעל ארד, פיני גרשון, צבי יחזקאלי ודמויות בולטות נוספות בתחומי הממשל, התקשורת, הכלכלה והמשפט. לצד ההדים החיוביים, הפודקאסט גרר גם ביקורת. היו גורמים שטענו כי קשריו של פרי עם עיתונאים גרמו לטשטוש פעילותו בניו-מד אנרג׳י, ויצאו נגד הפודקאסט שלו ונגד הופעותיו כפרשן פוליטי.

החל מ-2022 הוא משתתף מדי פעם כפרשן בתוכנית פגוש את העיתונות בערוץ 12.

## חיים אישיים
נשוי ואב לשלושה. מתגורר בתל אביב.

## קישורים חיצוניים

* 
* 
* נדב פרי באתר נענע 10
* הבלוג של נדב פרי, בנענע 10
* 
* 
* 
* 
* 
* 

## הערות שוליים

קטגוריה:עיתונאים כותבי עברית
קטגוריה:שדרני רדיו ישראלים
קטגוריה:מגישים בערוץ כנסת
קטגוריה:חיילי גלי צה"ל
קטגוריה:ערוץ עשר: שדרנים, שחקנים ומנחים
קטגוריה:כתבים פרלמנטריים ישראלים
קטגוריה:מגישי פודקאסטים ישראלים
קטגוריה:ישראלים שנולדו ב-1980
אוש

**אוֹש** (בקירגיזית: **Ош**) היא העיר השנייה בגודלה בקירגיזסטן ומכונה גם "הבירה הדרומית". העיר שוכנת בעמק פרגנה בדרום-מערב המדינה על גבול אוזבקיסטן. העיר מהווה מרכז אדמיניסטרטיבי, תחבורתי ותרבותי לא רק עבור תושבי דרום קירגיזסטן אלא גם עבור קרוב למיליון קירגיזים השוכנים בצד האוזבקי של הגבול.

לקירגיזים הייתה אוש תמיד אזור ספר המרוחק מהצפון ה"מודרני" ומעיר הבירה בישקק. הדרך בין שתי הערים, כ-300 ק"מ החוצים את שרשרת הרי האלטאי, הייתה עד לאחרונה דרך עפר מסוכנת, אולם בשנים האחרונות השקיעה הממשלה הקירגיזית סכומי כסף נכבדים וסללה את הדרך לכל אורכה, ובכך קירבה את דרום המדינה אל המרכז האדמיניסטרטיבי והכלכלי שבצפון.

בליבה של העיר שוכן הר סולימאן הקדוש, המשמש כאתר עלייה לרגל מזה 1,500 שנים. ההר הוכר כאתר מורשת עולמית בשנת 2009.

## דמוגרפיה
על פי מפקד האוכלוסין משנת 2022 אוכלוסיית העיר מנתה 353,080 בני אדם, רובם אוזבקים, ומיעוטם קירגיזים, רוסים וטג'יקים. עובדה זו יצרה לא מעט חיכוכים על רקע אתני, שהובילו למהומות. אלה האחרונות אירעו בשנת 2010 וגבו לא מעט קורבנות מבין התושבים והובערו אלפי בתים שבהם התגוררו אוזבקים.

## קישורים חיצוניים

* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:קירגיזסטן: ערים
ליגת העל המצרית

150px|ממוזער
**ליגת העל המצרית** (בערבית: **الدوري المصري الممتاز**, א-דאורי אל-מסרי אל-מומתאז) היא ליגת הכדורגל הבכירה במצרים, שהוקמה ב-1948. הליגה מנוהלת על ידי התאחדות הכדורגל המצרית וכפופה לקונפדרציית הכדורגל של אפריקה (CAF). משחקי ליגת העל המצרית נמנים עם תחרויות הספורט הלאומיות הנצפות ביותר באפריקה.

קבוצת אל-אהלי מקהיר היא קבוצת הכדורגל המצליחה ביותר במצרים, ולה מספר הזכיות הגדול ביותר באליפות ליגת העל המצרית. השנייה בדירוג כמות האליפויות היא יריבתה העירונית א-זמאלכ, וביניהם מתקיים הדרבי של קהיר, שנחשב לאחד המשחקים הגדולים והאטרקטיבים בליגה בכל עונה.

ליגת העל המצרית הייתה בין הליגות עם הממוצע קהל הגבוה ביותר במזרח התיכון, עד מהומות פורט סעיד ב-2012 שכלל מהומות בין אוהדי הקבוצות אל-אהלי ואוהדי אל-מסרי, בהם נהרגו 74 איש ו-500 נפצעו. בעקבות תוצאות המהומה הקשה, השביתה ממשלת מצרים את ליגת הכדורגל המקומית לשנתיים, ומשחקים נערכו ללא קהל עד שנת 2017, בה הרשויות התירו לכמויות קטנות מאוד של קהל להיכנס למשחקים ורק לאחר מכן הגדילו בהדרגה.

## מתכונת הליגה
הליגה מתחילה בחודש אוגוסט ומסתיימת במאי של העונה העוקבת. שלא כמו ליגות אחרות - משחקי ליגה זו נערכים לאורך כל השבוע (ראשון - שבת). נכון לעונת 2024/2025, בליגה 18 קבוצות, כאשר הקבוצות המסיימות במקומות הראשון (האלופה) וה-2 (הסגנית) מעפילות לליגת האלופות האפריקאית, והקבוצה שמסיימת במקום ה-3 מעפילה לגביע הקונפדרציה האפריקאי. הקבוצות שמסיימות במקומות 16, 17 ו-18 יורדות לליגה המצרית השנייה. האלופה מעפילה גם לגמר גביע הסופר קאפ המצרי נגד הזוכה במפעל המקביל לליגה - הגביע המצרי.

## רשימת זוכות באליפות הליגה

* קבוצה המסומנת ב**כתב מודגש** זכתה בגביע המצרי באותה העונה והשלימה דאבל מקומי.

## טבלת אליפויות

## שיאי שחקנים

### מלכי השערים בכל הזמנים
נכון ל-3 באוקטובר 2020

## קישורים חיצוניים

* 
* כדורגל מצרי 
* נתונים מאתר rsssf
* נתונים מאתר globalsport
* נתונים מאתר transfermarkt
* נתונים מאתר soccerway

מצרים
קטגוריה:תחרויות כדורגל במצרים
סודטים

[שמאל|ממוזער|250px|[הרי הינשוף (Góry Sowie)]]
ה**סוּדֶטִים** (בצ'כית ובפולנית: **Sudety**, צ'כית: *Krkonošsko-jesenická subprovincie*, "סוּדֶטִי"; בגרמנית: **Sudeten**, "סודֶטֶן") הם רכס הרים במרכז אירופה, הנמתח ממזרח גרמניה עד פולין וצ'כיה. ההר הגבוה ביותר ברכס הוא הר סניאז'קה (Sněžka / Śnieżka / Schneekoppe) שבהרי קרקונושה, בגבול פולין–צ'כיה, וגובהו 1,602 מטרים.

בתחילת המאה ה-21 החלה זרימת התיירים להרי קרקונושה לגדול באופן משמעותי, בעיקר בתחום תיירות הסקי.

## אטימולוגיה
השם "סודטים" נגזר מהשם "*Sudeti montes*", ליטון של השם "*Soudeta ore*" שבספרו של תלמי מאמצע המאה ה-2, "גאוגרפיה" (כרך ב', פרק 10), אשר מתייחס להרי צפון צ'כיה של היום. תלמי מציין כי הם נמצאים מעל יער גַּבְּרֶטָה, מה שממקם אותם בחבל הסודטים. השם היווני הוא במין נייטרלי (רבים), אולם "הרים" בלטינית הוא בזכר-רבים, ומכאן "Sudeti". הגרסה הלטינית היא קרוב לוודאי חידוש משכילי, שכן היא אינה נתמכת במקורות מן הספרות הלטינית הקלאסית.

משמעות השם אינה ידועה. לפי גזירה היפותטית אחת, פירושו "הרים של חזירי בר" (הצעה הנשענת על המילה ההודו-אירופית "סוּ-", שפירושה חזיר). לפי אטימולוגיה עדיפה אולי, השם נגזר מהמילה הלטינית sudis (וברבים sudes), "שדרה", אשר עשויה להתפרש כמתייחסת לשטח קוצני.

## היסטוריה

## חלוקה משנית

## ראו גם
*חבל הסודטים

## קישורים חיצוניים

*מפה פיזית שבה מודגשים הסודטים 
* 
* 

קטגוריה:אירופה: הרים
קטגוריה:אירופה: רכסי הרים
קטגוריה:פולין: גאוגרפיה
קטגוריה:צ'כיה: גאוגרפיה
קטגוריה:גרמניה: הרים
קטגוריה:סקסוניה: גאוגרפיה
כלבי שפיץ

[שמאל|ממוזער|250px|[שפיץ גרמני]]
**כלבי שפיץ** הם קבוצת גזעי כלבים בעלי מאפיינים משותפים. לכל הכלבים החברים בה זנב זקוף המסתלסל מעל הגב, פנים מחודדים הדומים לפני זאב, אוזניים זקופות, יציבה איתנה ורעמה של שיער עבה מסביב לצוואר.
ישנם עשרות רבות של גזעי שפיץ, ומוצא רובם מן הצפון הרחוק.

## היסטוריה
בעבר היה השפיץ הכלב היחידי שהיה מצוי באזורים הסוב-ארקטיים.
האינואיטים ועמיתיהם הסיביריים השתמשו בהם למשיכת מזחלות, ועבודות קשות אחרות. בידודם של האזורים הצפוניים הקרים היה אחד הגורמים להשתמרות הופעתם הייחודית. 
כלבים מסוג שפיץ קיבלו את הכינוי מאזור פומרניה במרכז אירופה (כיום חלק ממזרח גרמניה וצפון פולין). הפומרניאן הוא צאצא של כלבי שפיץ גדולים יותר והגזע נעשה פופולרי בעקבות אנשי מלוכה שהחזיקו בו מאז המאה ה־17, ביניהם המלכה ויקטוריה, ולכן מדובר בגזע שנחשב ליוקרתי.

## גזעי השפיץ
* איראסיאר
* אלסקן האסקי
* אלסקן מלמוט
* אלסקן קלי קאי
* אלקהאונד
* אלקהונד נורווגי שחור
* בורדר קולי
* ללקהונד שוודי
* אסקימו אמריקאי
* אסקימו קנדי
* צ'ינוק (כלב)
* אקיטה אינו (יפני)
* אקיטה אינו (אמריקני)
* כלב מזחלת צ'וקוטקה
* בוהונד נורווגי
* בסנג'י
* ג'ינדו
* האסקי סיבירי
* האסקי סקהליני
* הרדר לאפוניאני
* ווהונד שוודי
* וולופינו איטלקי
* טמסקן
* טאי באנקוו
* כלב אינואיטי צפוני
* כלב גרינלנדי
* כלב דוב קרוליני
* כלב יפני גדול
* כלב כנעני
* כלב מזחלות סיבירי ספפאלא
* כלב צהוב
* כלב צמר סאלישי
* כלב רועים איסלנדי
* כלב בובטייל המונג
* כלב ריוקיו
* לברדור האסקי
* לייקה מזרח סיבירית
* לייקה מערב סיבירית
* לייקה רוסו-אירופאית
* לפהונד נורווגי
* לפהונד שוודי
* מאקנזי ריבר האסקי
* נורבותנספטס
* סכיפרקה
* סמוייד
* פומרניין
* פונגסאן
* צ'או צ'או
* קאי קן
* קליין שפיץ
* קינטמני
* קיסהאונד
* קישו
* שיבה אינו
* שיקוקו (כלב)
* שפיץ גרמני
* שפיץ הודי
* שפיץ יפני
* שפיץ פיני
* שר-פיי
* זרדאווה

## קישורים חיצוניים

* 

שפיץ
בקהילה

**בקהילה - השבועון החרדי בישראל** הוא שבועון חרדי המופץ בישראל. 

השבועון הוקם בשנת 1997 על ידי דודי זילברשלג. במשך שבע שנים הופץ חינם, ובתמיכתו של אהוד אולמרט. החל משנת 2004 הוא נמכר בתשלום. בשנת 2010 אימץ העיתון מראה ותכנים חדשניים יותר, כולל חלקי חדשות וכלכלה בדפי עיתון רגילים, ומוספים אחרים במגזין כרומו. 

לפי סקר TGI משנת 2017 השבועון זוכה לחשיפה של כ-8.9% בציבור החרדי. מערכת העיתון שוכנת בבני ברק.

עורכו הראשי של העיתון מאז שנות ה-90 ועד 2012 היה בנימין ליפקין. אחריו שימש בתפקיד אברהם דוב גרינבוים במשך כארבע שנים. עורכי העיתון כיום הם שלמה קוק, בתפקיד העורך הראשי ומרדכי וינשטוק בתפקיד העורך האחראי. השבועון מבוקר על ידי ועדה רוחנית, שבראשה הרב חיים שמואל אסטרייכר.

בין הכותבים הבולטים בעיתון במשך השנים, חלקם גם היום: קובי אריאלי, חיים גרינבוים, יעקב ריבלין, יעקב רייניץ, צביקה יעקובזון, אשר מדינה, יעקב ב. פרידמן, יצחק פלדמן, אלי שפירא, דב אייכלר, מרב סבר, אפרת פינקל, ורות רפפורט. עורך המוסף היה דוד רוטנברג.

## מבנה העיתון
למגזין מצורפים בכל שבוע המוספים:
* עיתון "חדשות בקהילה" - כתבות פוליטיות ומדיניות, טורי פרשנות פוליטית, דעות, כתבות שטח, מדורי חדשות פנים חרדיות במגוון נושאים ("מקומי(כיום כבר לא מתפרסם כמעט)"; "קהילות הקודש"), מדורי כלכלה, וצרכנות ועוד.
* "מגזין בקהילה" - כתבות בנושאים כלליים ואקטואליים, טורים אישיים וסיפורים.
* "פנינה" - מגזין לאישה ולבית.
למנויי העיתון מצורף בנוסף לאלו עוד כמה מוספים: "העולם החרדי" - מגזין תמונות מהחצרות החרדיות. "חברים" - מגזין קומיקס לילדים ולנוער. "חכו ממתקים" - מקבץ עלוני שבת.
ופעם גם צורף עלון "אוצר פניני החסידות" - מגזין עם דברי חסידות.

בעבר הוציא העיתון גם חוברת תורנית שנשאה את השם "תבונות" ובה התפרסמו טורים של רבנים, כתבות תורניות וסיפורים חסידיים.

בחגי ניסן ובחגי תשרי מפיק העיתון מוסף נושא, מוסף פוליטי, מוסף סיפורים, תקליטורי שירים, ועוד.

## התנגדות
בעת הקמתו, ניהל בקהילה מאבק נגד השבועונים החרדיים. בגיליונו הרביעי (ט"ז באייר תשנ"ז) פרסם העיתון מכתב של כמה רבנים התומכים בו ומביעים התנגדות לשבועונים המתחרים. נאמר בו: .

בהמשך, בעשור הראשון של המאה ה-21, כאשר ניהלו העיתונים יתד נאמן והמודיע מאבק בשבועונים הוכלל בו גם בקהילה. באלול תשס"ח התפרסם בבקהילה ריאיון עם הרב ישראל אליהו וינטרוב בנושא ההכנה ליום הדין. בתגובה פרסם הרב וינטרוב ביומונים החרדיים מכתב חריף נגד "בקהילה", שבו האשים את השבועון בהשגת הראיון איתו על ידי התחזות ומרמה. לדבריו, לא ידע שהאיש ששוחח עמו הוא עיתונאי ושבכוונתו להכניס את דבריו לעיתון: "הכנסת דבריי בתוך טומאה זאת שימש להם גושפנקא על חשיבות השבועון הנ"ל. והחזיר פשט טלפיו והכריז טהור אני".

בסיוון תשע"ג פורסמה כתבת דיוקן על האדמו"ר מחסידות טשרנוביל רבי מנחם נחום טברסקי. בעקבות זאת פרסם האדמו"ר לחסידיו הודעה שבה כתב: "צריך להבהיר כי השבועונים דוגמת אלו שפרסמו מאמר אודותינו בשבוע זה, הינם אסורים במגע ובמשא ומטמאים ביותר את כל הקורא בהם, ונאסרו כבר על ידי גדולי ישראל, ואל יהיה חלק – אפילו יחיד מאנ"ש (=אנשי שלומינו) בשייכות עם עיתונות אלו".

## קישורים חיצוניים
* ביקורת עיתונים חג פסח תשע"א

## הערות שוליים

*
קטגוריה:עיתונות חרדית בישראל
קטגוריה:ישראל: שבועונים
קטגוריה:בני ברק: תקשורת
מוחמד אבו תריכה

**מוחמד אבו תריכה** (בערבית: **محمد ابو تريكة**; נולד ב-7 בנובמבר 1978 בגיזה, מצרים) הוא כדורגלן עבר מצרי ששיחק בעמדת הקשר בעיקר באל-אהלי ונבחרת מצרים. אבו תריכה נחשב לאחד מגדולי הכדורגלנים המצרים בכל הזמנים ולאחד השחקנים הבולטים בכדורגל האפריקאי בעשור הראשון של המאה ה-21.

אבו תריכה התפרסם כאשר במשחק מול נבחרת סעודיה במסגרת גביע אפריקה לאומות 2008 הבקיע גול, ומיד לאחר מכן הוריד את חולצת הנבחרת שלו וחשף חולצה עליה היה כתוב "מזדהה עם עזה", כאשר בתקופה זו רצועת עזה היה נתונה תחת מצור ישראלי. פעולה זו תרמה לפופולריות של אבו תריכה ברחוב העזתי בפרט ובעולם הערבי בכלל.

ב-20 בדצמבר 2013 הודיע על פרישה ממשחק פעיל בגיל 35.

## קישורים חיצוניים

*  

קטגוריה:כדורגלנים מצרים
קטגוריה:קשרי כדורגל מצרים
קטגוריה:כדורגלני אל-אהלי (קהיר)
קטגוריה:כדורגלני בניאס
קטגוריה:כדורגלני נבחרת מצרים
קטגוריה:גיזה: כדורגלנים
קטגוריה:כדורגלני גביע אפריקה לאומות 2006
קטגוריה:כדורגלני גביע אפריקה לאומות 2008
קטגוריה:כדורגלני גביע הקונפדרציות 2009
קטגוריה:כדורגלנים באולימפיאדת לונדון (2012)
קטגוריה:מצרים שנולדו ב-1978
דווקא (כתב עת ישראלי)

שמאל|ממוזער|250px|עטיפת הגיליון הראשון, המוקדש לנושא "מסעות".
** "דווקא" ** הוא כתב עת המוקדש ל"ארץ יידיש ותרבותה". גיליון ראשון של כתב העת הופיע ביולי 2006. השם מרמז על כתב העת **[[דווקא (כתב עת ארגנטינאי)|דווקא]]** שראה אור בארגנטינה בשנים 1982-1949.

"דווקא" הוא כתב עת בעברית על תרבות היידיש. העורך הוא בני מר, עורכת המשנה היא חנה עמית, ולידם פועלת מערכת, שבה חברים: דוד אסף, חיים באר, אברהם נוברשטרן ואבנר הולצמן.

"דווקא" יוצא לאור על ידי "בית שלום עליכם", בשיתוף עם המכון לחקר תולדות יהודי פולין, שבאוניברסיטת תל אביב. כתב העת אמור לצאת לאור פעמיים בשנה, והנושאים שלו יהיו, בין השאר, הקשרים בין העברית ליידיש. כל גיליון יהיה מוקדש לנושא מיוחד, נושא הגיליון הראשון הוא "מסעות".

המאמרים התרגומים והפרסומים בכתב העת, יהיו מלווים בביוגרפיות קצרות של מחבריהם, שיסייעו לקוראים להכיר, או להיזכר, ביוצרי תרבות היידיש.

מתוך הפתיח לגיליון הראשון:

הגיליון השני של "דווקא", בעריכתם של בני מר וחנה עמית, יצא בינואר 2007. בגיליון באים, בין השאר, דבריהם של נורית אורחן, על סופרות יידיש, שירים משל אברהם סוצקבר, רבקה בסמן בן-חיים, אליעזר שטיינברג, פרופ' דוד אסף, ומאמרה של הזמרת חוה אלברשטיין, על שירי ערש בלשון יידיש.

## קישורים חיצוניים
* כתב העת "דווקא", באתר של בית שלום עליכם (כולל טקסט מלא של גיליונות 1 עד 8)
* 
* 
* 
* ד"ר אריה קיזל כתב העת החדש דווקא- ארץ היידיש ותרבותה 21 בספטמבר 2007
* סקירת הגיליון השני של דווקא, ינואר 2007, בנושא "ילדות", באתר "טקסט". לרבות דבר המערכת והמאמר "סודות מן החדר" מאת דוד אסף, שפורסם בגיליון זה.
* 
* 
* 

קטגוריה:ישראל: כתבי עת
קטגוריה:כתבי עת על יידיש
קטגוריה:ישראל: כתבי עת ספרותיים
דאו ג'ונס

**דאו ג'ונס** היא חברה אמריקאית ותיקה, שעיקר עיסוקה בהוצאה לאור של עיתונים כלכליים ונמצאת בבעלות תאגיד ניוז קורפ.

## היסטוריה
החברה נוסדה ב-1882 על ידי שלושה עיתונאים: צ'ארלס דאו, אדווארד ג'ונס וצ'ארלס ברגשטרסר (שם החברה הוא צירוף שמות שניים מהמייסדים). צ'ארלס דאו היה ידוע בשל יכולתו לכתוב בבהירות על מה שנחשב לרוב למידע פיננסי מורכב לציבור הרחב. אדווארד ג'ונס היה סטטיסטיקאי ועיתונאי שעסק ביצירת מדדי ניירות ערך. צ'ארלס דאו פיתח מדד חברות תחבורה שהושק ב-1884.

לאחר מותו של המייסד צ'ארלס דאו בשנת 1902 נרכשה החברה על ידי קלרנס בארון, העיתונאי הפיננסי המוביל של זמנו. עם מותו של בארון בשנת 1928, השליטה בחברה עברה לבנותיו החורגות ג'יין ומרתה בנקרופט. החברה הייתה מאז בבעלות משפחת בנקרופט, שהחזיקה ב-64% מכלל מניות החברה. דאו ג'ונס הייתה חברה ציבורית שמניותיה נסחרו בבורסה לניירות ערך בניו יורק.

במאי 2007, הגיש לבעלי המניות תאגיד המדיה האמריקאי ניוז קורפ, שבשליטת איל התקשורת רופרט מרדוק, הצעת רכש עוינת בסך 5 מיליארד דולר. אולם משפחת בנקרופט דחתה את ההצעה. לאחר משא ומתן, ב-1 באוגוסט 2007 פורסם כי הצעת הרכש התקבלה על ידי בעלי המניות. העסקה הושלמה ב-13 בדצמבר 2007, תמורת 5 מיליארד דולר או 60 דולר למניה.

## מוצרים ושירותים
ספינת הדגל של החברה הוא היומון השמרני המוערך "וול סטריט ג'ורנל", העוסק בחדשות כלכלה ופיננסים. "הג'ורנל" הופיע לראשונה ב-8 ביולי 1889. השבועון "בארונס" אף הוא עוסק בחדשות כלכלה ושוק ההון, בפורמט של סיכום השבוע שעבר בשוקי העולם ותחזיות לשבוע הבא.

החברה פעילה גם בתחום התוכן המקוון, על ידי הפעלת אתרים המשתמשים בחומר מהג'ורנל ובעיקר במסגרת אתר "מרקטווץ'" ("MarketWatch") (אותו רכשה מ-CBS ב-2005).

פעילות נוספת של החברה, הייתה פרסומם של מאות מדדי נירות ערך, שהוותיק והידוע בהם הוא מדד דאו ג'ונס (Dow Jones Industrial Average), המפורסם מאז 1896 וכולל כיום את מניותיהן של 30 חברות ענק הנסחרות בבורסה לניירות ערך בניו יורק. בשנת 2010 נמכרה חברת הבת של מדדי דאו ג'ונס לקבוצת CME והחברה התמקדה בפרסומי חדשות בנושאי כלכלה ופיננסים.

## קישורים חיצוניים

* 

* 
* ״מדד של הצלחה״ - סיפורו של צ'ארלס דאו ומדד דאו-ג'ונס בפודקאסט ״מינהר הזמן״, ״כאן״, תאגיד השידור הישראלי

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:חברות אמריקאיות
קטגוריה:מו"לים אמריקאים
קטגוריה:מפיצי מידע בורסאי
קטגוריה:מפיצי מידע עסקי
קטגוריה:חברות תקשורת המונים בארצות הברית
נבחרת ברוניי בכדורגל

**נבחרת ברוניי בכדורגל**, הידועים כ"הצרעות", היא נבחרת הכדורגל הלאומית של ברוניי. הנבחרת הוקמה בשנת 1959 וצורפה לפיפ"א בשנת 1969.

נבחרת זו נחשבת לאחת החלשות בעולם 

## כל [[גביע העולם בכדורגל|גביעי העולם]]
* 1930 עד 1982 - לא נכנסה
* 1986 - לא העפילה
* 1990 עד 1998 - לא נכנסה
* 2002 - לא העפילה
* 2006 עד 2010 - לא נכנסה
* 2014 - הושעתה
* 2006 עד 2026 - לא העפילה

## כל [[גביע אסיה בכדורגל|גביעי אסיה]]
* 1956 עד 1968 - לא נכנסה
* 1972 - לא העפילה
* 1976 - לא העפילה
* 1980 עד 1996 - לא נכנסה
* 2000 - לא העפילה
* 2004 - לא העפילה
* 2007 - לא נכנסה
* 2011  עד 2027 - לא העפילה

## כל אליפויות [[איגוד מדינות דרום-מזרח אסיה]] בכדורגל

## כל [[גביע האתגר של ה-AFC|גביעי האתגר של ה-AFC]]
* 2006 - סיבוב ראשון
* 2008 עד 2010 - לא העפילה
* 2012 - הושעתה
* 2014 - פרשה

## מלבישות

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ברוניי: כדורגל
ברוניי
נבחרת פקיסטן בכדורגל

**נבחרת פקיסטן בכדורגל** היא נבחרת הכדורגל הלאומית של פקיסטן. הנבחרת מעולם לא העפילה לגביע העולמי או לגביע אסיה. סיבה אפשרית לחולשת הנבחרת היא עדיפות סוגי ספורט כמו קריקט, למרות שבאחרונה השקיעה הממשלה הפקיסטנית תקציבים בנבחרת הכדורגל הלאומית.

ב-7 בדצמבר 2005, ערך מגן קבוצת פולהאם האנגלית, זשאן רהמן, יליד אנגליה למשפחה מפקיסטן, את הופעת הבכורה שלו בנבחרת פקיסטן במשחק נגד נבחרת סרי לנקה. רהמן נחשב לשחקן הפקיסטני הבכיר ביותר המשחק כיום בליגות באירופה.

## כל [[גביע העולם בכדורגל|גביעי העולם]]
* 1930 עד 1986 - לא נכנסה. הייתה חלק מהאימפריה הבריטית עד שנת 1947
* 1990 עד 2026 - לא העפילה

## כל [[גביע אסיה בכדורגל|גביעי אסיה]]
* 1956 - פרשה
* 1960 - לא העפילה
* 1964 - לא נכנסה
* 1968 - לא העפילה
* 1972 - לא העפילה
* 1976 - פרשה
* 1980 - לא נכנסה
* 1984 עד 2027 - לא העפילה

## כל [[גביע האתגר של ה-AFC|גביעי האתגר של ה-AFC]]
* 2006 - סיבוב ראשון
* 2008 עד 2014 - לא העפילה

## כל גביעי פדרציית הכדורגל של דרום אסיה
* 1993 - מקום רביעי
* 1995 - סיבוב ראשון
* 1997 - מקום שלישי
* 1999 - סיבוב ראשון
* 2003 - מקום רביעי
* 2005 - חצי גמר
* 2008 עד 2013 - שלב הבתים

## תלבושות לאורך השנים

### תלבושת
מדי הבית של נבחרת פקיסטן תמיד כללו חולצה ירוקה ומכנסיים קצרים לבנים. הצבעים נגזרים מדגל פקיסטן, שהוא שדה ירוק עם סהר לבן וכוכב בעל חמש קרניים במרכזו, ופס לבן אנכי בצד המנוף. צבע חולצת החוץ השתנה מספר פעמים. הנבחרת הלאומית השתמשה בחולצה לבנה עם מכנסיים קצרים לבנים או בחולצה לבנה עם מכנסיים קצרים ירוקים. מבחינה היסטורית, חולצה לבנה עם מכנסיים קצרים ירוקים היא שילוב הצבעים הנפוץ ביותר.

#### חסות ערכה

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:פקיסטן: כדורגל
פקיסטן
אנקה (שרץ)

**אֲנָקָה** הוא אחד המינים המכונים בתורה "שרץ", אחד מאבות הטומאה. זהות האנקה אינה ידועה כיום, שכן מסורת הזיהוי אבדה כנראה כבר בשלב קדום. בין הצעות הזיהוי לאנקה בקרב התרגומים, פרשנים והמחקר המודרני הם: חולד, עכבר, חדף, קיפוד, שממית, עלוקה, כוח וחרדון צב.

## האנקה במקרא
בתנ"ך נזכרת האנקה ברשימת השרצים בויקרא:

## זיהוי האנקה
האנקה מוזכרת פעם אחת במקרא, רביעית ברשימת שמונה השרצים הטמאים שבספר ויקרא, בהם יש לאווים רבים יותר משאר בעלי החיים ושרצים האסורים באכילה. מסורת הזיהוי של בעל חיים זה אבדה כבר בתקופת התרגומים למקרא, בהם לא ברור לאיזה בעל חיים כיוון המתרגם. בעלי החיים המופיעים בתרגומים השונים ובפירושיהם הם זוחלים, יונקים קטנים וחסרי חוליות.

בין השיטות שנקטו הפרשנים לזיהוי האנקה היא דרך האונומטופיה- הניסיון לזהות את שם החיה עם קול שמייצר או רעש שמשמיע בעל חיים מסוים. שיטה נוספת היא שיוך האנקה למינים הדומים ל'צב' המוזכר לפני האנקה ברשימת השרצים ומזוהה על פי רוב עם חרדון הצב. יש פירושים שלא ניתן להבין מה מקורם, מלבד היותם אולי תוצאה של סיפורים ואמונות תפלות, כמו "מינקת חיויא" שבתרגום יונתן- שרץ היונק מן ה'חיויא' (נחש או בהמה).

השממית הפכה לאחד הזיהויים היותר מקובלים של האנקה. זיהוי זה מופיע בתרגום השומרוני, ברד"ק ובקרב החוקרים המודרניים. שיטת זיהוי זו מבוססת על פירוש המילה 'אנקה' כגניחה או צעקה. השממית מצתיינת מבין הלטאות בהפקת קולות, וקולה נשמע כ"מעין אנחת חולה". ישנן לטאות נוספות כמו הזיקית והכוח שמשמיעות קולות נשיפה בעת מצוקה.

קשה למצוא מכנה משותף לכל בעלי החיים המזוהים עם האנקה. ניתן לראות שעל פי רוב, בעלי חיים אלו הם אוכלי חרקים, פעילים בשעות היום או בחלקן ונפוצים או מוכרים בארץ. יש הסכמה כללית בין החוקרים ופרשנים שמדובר בבעל חיים ממשפחת הזוחלים. רש"י, שזיהה את האנקה עם הקיפוד, והתרגומים ליוונית, שזיהו אותה עם החדף, הם יוצאי דופן.

**בעלי חיים אפשריים**:

תמונה:Nannospalax leucodon.jpg|חולד
תמונה:Мышь 3.jpg|עכבר
תמונה:Etruscan Shrew (Suncus etruscus) 03.jpg|חדף
תמונה:Erinaceidae 2.jpg|קיפוד
תמונה:Hemidactylus turcicus2.jpg|שממית
תמונה:Bush leech found on the Central Coast, north of Sydney.jpg|עלוקה
תמונה:Rock monitor, Varanus albigularis, also called commonly the white-throated monitor or leguaan. (48206382456).jpg|כוח
תמונה:Uromastyx aegyptia.jpg|חרדון צב


## ראו גם
* בעלי חיים בתנ"ך

## לקריאה נוספת
* אלישבע דיין, **החי במקרא: יונקים**, ירושלים תשע"ז, עמ' 253.

## קישורים חיצוניים

## הערות שוליים
.

קטגוריה:שמונה שרצים
קטגוריה:פרשת שמיני
גרינדלוולד

**גרינדלוולד** (בגרמנית: **Grindelwald**) היא עיירת נופש בקנטון ברן בשווייץ. היא שוכנת בעמק על רכס האלפים הברניים, בגובה 1,034 מטר, על גדות נהר הליטשינה השחור .

גרינדלוולד היא אחד ממרכזי הנופש הגדולים של אזור יונגפראו. בעיירה ובכפרים השייכים אליה מבחינה מוניציפלית מתגוררים 4,060 תושבים (נכון לשנת 2017).
העיירה שוכנת בעמק למרגלות הר אייגר (3,970 מטר) המתנשא מעליה בתלילות רבה מדרום, והר פירסט  המתון יותר מצפון. מדרום לעיירה שני קרחונים גדולים: קרחון גרינדלוולד התחתון וקרחון גרינדלוולד העליון. בקרבת גרינדלוולד שני אתרי סקי, שביחד יש בהם מסלולים באורך 160 קילומטר. בקיץ העיירה היא נקודת מוצא לשבילי הליכה רבים באורך 300 קילומטר.

## תחבורה
אל גרינדלוולד ניתן להגיע בקו רכבת הרמה הברנית (BOB), שתחילתו בתחנת הרכבת של אינטרלאקן. מגרינדלוולד יוצאת רכבת ונגרנאלפ (WAB), המגיעה לתחנת קליינה שיידג. משם ניתן לקחת רכבת נוספת רכבת היונגפראו (JB) העולה לתחנת יונגפראויוך שעל פסגת היונגפראו, שהיא תחנת הרכבת הגבוהה ביותר באירופה. מגרינדלוולד יוצאים שלושה רכבלים לפירסט, מאנליחן ופפינגשטג.

## גלריה

קובץ:Grindelwald from Eiger.jpg|גרינדלוולד מהר אייגר בשנת 1996
קובץ:4995 - Grindelwald - View from In der Weid.JPG|מבט על גרינדלוולד מהירידה מהר פירסט
קובץ:Grindelwald50673.jpg|הרחוב הראשי של גרינדלוולד
קובץ:גרינדלוולדרכבת.jpg|תחנת הרכבת, יולי 2011


## קישורים חיצוניים

*  
* מידע על גרינדלוולד באתר התיירות של שווייץ 
* 
* 

קטגוריה:שווייץ: כלכלה
קטגוריה:הרמה הברנית: יישובים
נבחרת איחוד האמירויות הערביות בכדורגל

**נבחרת איחוד האמירויות הערביות בכדורגל** (בערבית: **منتخب الإمارات لكرة القدم**) היא נבחרת הכדורגל הלאומית של איחוד האמירויות הערביות.

## [[גביע העולם בכדורגל|גביעי העולם]]

:*משחקי תיקו כוללים גם משחקים שהוכרעו בבעיטות הכרעה

## [[גביע אסיה|גביעי אסיה]]

:*משחקי תיקו כוללים גם משחקים שהוכרעו בבעיטות הכרעה

## [[גביע הקונפדרציות]]

## כל [[גביע המפרץ לאומות|גביעי המפרץ לאומות]]

## שיאי שחקנים
נכון ל-18 בדצמבר 2025. *לאחר משחק נגד *
:שחקנים **מודגשים** הם שחקנים שעדיין פעילים בנבחרת.

### שיאני ההופעות
ממוזער|263x263 פיקסלים|'''עדנאן אל טליאני''' שיאן ההופעות (161) בנבחרת איחוד האמירויות בכל הזמנים.

### מלכי השערים
[ממוזער|'''[עלי מבח'ות''' מלך שערי (86) נבחרת איחוד האמירויות בכל הזמנים.]]

## מלבישות

## קישורים חיצוניים

* 

## הערות שוליים

איחוד האמירויות הערביות
קטגוריה:איחוד האמירויות הערביות: כדורגל
נבחרת בנגלדש בכדורגל

**נבחרת בנגלדש בכדורגל** היא נבחרת הכדורגל הלאומית של בנגלדש. הנבחרת הוקמה בשנת 1972 וצורפה לפיפ"א בשנת 1974.  

 הנבחרת הופיעה פעם אחת בלבד בגביע אסיה, בשנת 1980. קיימת סברה כי חולשת הנבחרת היא בעקבות חוזקה של נבחרת הקריקט, מאחר שרוב העניין הציבורי בספורט סובב סביב הקריקט בבנגלדש.

ההישג הגדול עד כה של הנבחרת הוא הזכייה בגביע דרום אסיה לפדרציות בכדורגל בשנת 2003 כאשר הטורניר נערך על אדמת בנגלדש. בגמר ניצחה הנבחרת את נבחרת המלדיביים החלשה יחסית ובכך זכתה בתואר האזורי. הנבחרת ידעה מדי פעם תקופות טובות כמו במוקדמות מונדיאל 1986 כאשר ניצחה במוקדמות את נבחרות תאילנד ואינדונזיה, טורניר מוקדמות הגביע העולמי הראשון בו השתתפה נבחרת בנגלדש.

## כל [[גביע העולם בכדורגל|גביעי העולם]]
* 1930 עד 1982 - לא נכנסה
* 1986 עד 2026 - לא העפילה

## כל [[גביע אסיה בכדורגל|גביעי אסיה]]

:*משחקי תיקו כוללים גם משחקים שהוכרעו בבעיטות הכרעה

## כל [[גביע האתגר של ה-AFC|גביעי האתגר של ה-AFC]]
* 2006 - רבע גמר
* 2008 - לא העפילה
* 2010 - סיבוב ראשון
* 2012 עד 2014 - לא העפילה

## כל גביעי פדרציית הכדורגל של דרום אסיה
* 1993 - לא נכנסה
* 1995 - חצי גמר
* 1997 - סיבוב ראשון
* 1999 - מקום שני
* 2003 - **מקום ראשון**
* 2005 - מקום שני
* 2008 - סיבוב ראשון
* 2009 - חצי גמר
* 2011 - סיבוב ראשון
* 2013 - סיבוב ראשון

## תלבושות לאורך השנים

### תלבושת
נבחרת בנגלדש בכדורגל משחקת בחולצות ירוקות בקבוק ומכנסיים קצרים אדומים כהים. גם עם פסים אדומים וירוקים. ירוק ואדום הם הצבעים הלאומיים ההיסטוריים של בנגלדש, שמקורם בדגל המדינה. האדום מייצג את השמש הזורחת מעל בנגל, וגם את דמם של אלו שמתו למען עצמאות המדינה, בעוד הירוק מייצג את שופע אדמתה. חולצת החוץ הרגילה של בנגלדש שונה לחלוטין מזו הרגילה, ובדומה לרוב הנבחרות הלאומיות, בנגלדש משתמשת בלוגו של התאחדות הכדורגל של המדינה.
#### חסות ערכה

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:בנגלדש: כדורגל
בנגלדש